**Tim Heed** (s. 27. tammikuuta 1991 Göteborg, Ruotsi) on ruotsalainen jääkiekkopuolustaja, joka pelaa Sveitsin pääsarja National League-joukkue HC Ambrì-Piottassa. Heed on pelityyliltään hyökkäävä puolustaja. Hän on pelannut juniorina myös hyökkääjänä. Heed laukoo oikealta.

Ura
---

### Seuraura

Heed on Södertälje SK:n kasvatti. Hän voitti kaudella 2009–2010 J20 SuperElitin puolustajien pistepörssin tehoilla 8+29=37. Heed debytoi samalla kaudella myös Södertäljen Elitserien-joukkueessa, jossa hän teki 27 runkosarjaottelussa tehot 1+9=10 sekä kymmenessä Kvalserien ottelussa neljä syöttöpistettä. Huhtikuussa 2010 Heed teki vuoden mittaisen jatkosopimuksen joukkueen kanssa.

Anaheim Ducks varasi Heedin viidennellä kierroksella 132. pelaajana NHL:n varaustilaisuudessa 2010. Kauden 2010–2011 kynnyksellä Södertälje lainasi hänet sarjatasoa alemmas HockeyAllsvenskan-joukkue Växjö Lakersiin, jossa Heed pelasi suurimman osan kaudestaan. Hän oli joukkueen tehokkain puolustaja tehtyään 29 runkosarjaottelussa tehot 3+20=23, mutta Heed palasi kauden päätteeksi Elitserieniin nousseesta Lakersista kevätkaudella kuitenkin loppukaudeksi Södertäljeen, joka vuorostaan putosi kauden päätteeksi Allsvenskaniin.

Kaudeksi 2011–2012 Heed siirtyi vuoden mittaisella sopimuksella Allsvenskan-joukkue Malmö Redhawksiin. Hän voitti tehoilla 4+26=31 koko sarjan puolustajien syöttöpörssin ja sijoittui puolustajien pistepörssissä toiseksi edellään vain Rögle BK:n Daniel Sondell.

Toukokuussa 2012 Heed teki kolmivuotisen tulokassopimuksen Anaheim Ducksin kanssa. Hän teki reilua kuukautta aiemmin kaksivuotisen sopimuksen vuotta aiemmin Elitserieniin nousseen Växjö Lakersin kanssa, jossa Heed jatkoi kuitenkin lainalla Ducksista kaudella 2012–2013. Hän jäi Lakersissa kuitenkin vähälle peliajalle. Heed pelasi joukkueessa kymmenen ottelua, kunnes hänet lainattiin marraskuussa 2012 loppukaudeksi lainalle sarjatasoa alemmas VIK Västerås HK:hon. Joukkue eteni Kvalserieniin, mutta jäi kuitenkin ilman sarjanousua.

Kaudeksi 2013–2014 Heed siirtyi kaksivuotisella sopimuksella Skellefteå AIK:hon. Ennen tätä hänen sopimuksensa Ducksin purettiin, sillä Heed halusi jatkaa uraansa Ruotsissa. Hän voitti kauden päätteeksi Ruotsin-mestaruuden. Kaudella 2014–2015 Heed teki läpimurtonsa SHL:ssä ja hän oli pelipaikastaan huolimatta Skellefteån paras pistemies ja syöttäjä tehoilla 10+27=37. Heed jakoi koko liigan puolustajien maalipörssin voiton kolmen muun pelaajan kanssa ja sijoittui puolustajien pistepörssissä toiseksi edellään vain Växjö Lakersin Cory Murphy. Hän oli myös kevään 2015 pudotuspelien tehokkain puolustaja tehoilla 2+9=11. Heed voitti kauden päätteeksi SHL-hopeaa ja hänet palkittiin liigan parhaana puolustajana Salming Trophylla. Tammikuussa 2015 Heed teki kaksivuotisen jatkosopimuksen Skellefteån kanssa. Kauden 2015–2016 päätteeksi hän voitti SHL-hopeaa.

Toukokuussa 2016 Heed teki vuoden mittaisen, kaksisuuntaisen ja 775 000 dollarin arvoisen NHL-sopimuksen San Jose Sharksin kanssa. Hän aloitti kauden 2016–2017 AHL-joukkue San Jose Barracudan vahvuudessa. Heed teki NHL-debyyttinsä Sharksissa 11. tammikuuta 2017 vieraissa Calgary Flamesia vastaan. Hän sai ottelussa jääaikaa 16.29 minuuttia.

### Maajoukkueura

Heed on pelannut Ruotsin A-maajoukkueessa kolme ottelua tehden yhden maalin. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 6. helmikuuta 2015 Västeråsissa Suomea vastaan, mutta ottelu kuitenkin keskeytyi jään pettämisen vuoksi, joten virallisen debyyttinsä Heed teki seuraavassa ottelussa 8. helmikuuta 2015 Tukholman Globenissa Suomea vastaan. Ensimmäisen A-maajoukkuemaalinsa hän teki 13. helmikuuta 2016 Tukholman Hovetissa ylivoimalla Suomea vastaan.

Heed on pelannut myös 12 nuorten maaottelua.

Muuta
-----

Tim Heed on toisen polven puolustaja Ruotsin pääsarjassa. Hänen isänsä Jonas Heed pelasi yli 300 Elitserien-ottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | Södertälje SK | Elitserien | 27 | 1 | 9 | 10 | 2 | – | – | – | – | – |
| 2010–2011 | Växjö Lakers | Allsvenskan | 29 | 3 | 20 | 23 | 8 | – | – | – | – | – |
|  | Södertälje SK | Elitserien | 12 | 1 | 0 | 1 | 0 | – | – | – | – | – |
| 2011–2012 | Malmö Redhawks | Allsvenskan | 47 | 4 | 26 | 30 | 10 | – | – | – | – | – |
| 2012–2013 | Växjö Lakers | Elitserien | 10 | 0 | 0 | 0 | 2 | – | – | – | – | – |
|  | VIK Västerås HK | Allsvenskan | 33 | 5 | 8 | 13 | 12 | – | – | – | – | – |
| 2013–2014 | Skellefteå AIK | SHL | 40 | 1 | 4 | 5 | 2 | 2 | 0 | 0 | 0 | 0 | Le Mat-pokalen |
| 2014–2015 | Skellefteå AIK | SHL | 50 | 10 | 27 | 37 | 10 | 15 | 2 | 9 | 11 | 0 |
| 2015–2016 | Skellefteå AIK | SHL | 52 | 8 | 15 | 23 | 2 | 16 | 3 | 6 | 9 | 4 |
| 2016–2017 | San Jose Barracuda | AHL | 55 | 14 | 42 | 56 | 12 | 15 | 3 | 7 | 10 | 6 |
|  | San Jose Sharks | NHL | 1 | 0 | 0 | 0 | 0 | – | – | – | – | – |
| 2017–2018 | San Jose Sharks | NHL | 29 | 3 | 8 | 11 | 8 | – | – | – | – | – |
|  | San Jose Barracuda | AHL | 10 | 1 | 4 | 5 | 6 | 4 | 0 | 3 | 3 | 4 |
| 2018–2019 | San Jose Sharks | NHL | 37 | 2 | 11 | 13 | 10 | 3 | 0 | 0 | 0 | 0 |
| 2019–2020 | San Jose Sharks | NHL | 38 | 1 | 4 | 5 | 2 | – | – | – | – | – |
| 2020–2021 | HC Lugano | NLA | 47 | 14 | 20 | 34 | 10 | 5 | 0 | 0 | 0 | 0 |
| 2021–2022 | HK Spartak Moskova | KHL | 45 | 3 | 23 | 26 | 8 | 5 | 0 | 0 | 0 | 4 |
| 4 kautta | yhteensä | NHL | 105 | 6 | 23 | 29 | 20 | 3 | 0 | 0 | 0 | 0 |
| 2 kautta | yhteensä | AHL | 65 | 15 | 46 | 61 | 18 | 19 | 3 | 10 | 13 | 10 |
| 6 kautta | yhteensä | Elitserien/SHL | 161 | 21 | 55 | 76 | 18 | 33 | 5 | 15 | 20 | 4 |

Lähteet
-------

* Tim Heed The Internet Hockey Databasessa (englanniksi)
* Tim Heed *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Tim Heed *Elite Prospects*. Everysport Media Group AB.  (englanniksi)
2. ↑  Hanson, Andreas: SSK-backar klara för ett år till *LT.se*.  10.4.2010. Länstidningen Södertälje AB.  Arkistoitu 3.1.2014. Viitattu 3.1.2014. (ruotsiksi)
3. ↑  Magnusson, Victor: SSK-talangen lånas ut till Växjö *Hockeysverige.se*.  14.9.2010. NewsMe. Viitattu 3.1.2014. (ruotsiksi)
4. ↑  Bodin, Uffe: SSK:are nummer sex till Malmö *Hockeysverige.se*.  1.6.2011. NewsMe. Viitattu 3.1.2014. (ruotsiksi)
5. ↑  Ducks Sign Defenseman Heed to Three-Year Contract  30.5.2012. Anaheim Ducks. Viitattu 3.1.2014. (englanniksi)
6. ↑  Gustavsson, Jonas: Heed tillbaka i Växjö Lakers  22.4.2012. Växjö Lakers Hockey. Viitattu 3.1.2014. (ruotsiksi)
7. ↑  Wiklund, Lars: Växjö värvar Tim Heed från Malmö Redhawks  22.4.2012. AB Kvällstidningen Expressen. Viitattu 26.4.2012. (ruotsiksi)
8. ↑  Hanson, Andreas: Tim Heed klar för NHL-klubb *LT.se*.  30.5.2012. Södertälje:  Länstidningen Södertälje AB.  Arkistoitu 14.6.2012. Viitattu 3.6.2012. (ruotsiksi)
9. ↑  Norman, Robert: Västerås lånar Tim Heed – igen *Hockeysverige.se*.  9.11.2012. NewsMe. Viitattu 3.1.2014. (ruotsiksi)
10. ↑  Bodin, Uffe: Tim Heed klar för mästarna *Hockeysverige.se*.  17.5.2013. NewsMe. Viitattu 3.1.2014. (ruotsiksi)
11. ↑  Lindgren, Tobias: Tim Heed klar för Skellefteå AIK  17.5.2013. Skellefteå AIK Hockey. Viitattu 3.1.2014. (ruotsiksi)
12. ↑  Hägglund, Anna: Tim Heed har förlängt med två säsonger  31.1.2015. Skellefteå AIK Hockey. Viitattu 3.5.2015. (ruotsiksi)
13. ↑  Blazer, Sam: Sharks sign Swedish defenseman Tim Heed *fearthefin.com*.  24.5.2016. Vox Media, Inc.  Arkistoitu 26.5.2016. Viitattu 27.5.2016. (englanniksi)
14. ↑  San Jose Sharks Twitterissä (englanniksi)
15. ↑  San Jose Sharks – Calgary Flames – January 11th, 2017 *NHL.com*.  11.1.2017. National Hockey League. Viitattu 8.3.2017. (englanniksi)
16. ↑  SWE – FIN (Line Up) (englanniksi)
17. ↑  SWE – FIN (4–2) (englanniksi)